Raga iela

Raga iela ir iela Jūrmalā, kas atdala Jaunķemeru apkaimi no Kaugurciema. Raga iela sākas krustojumā ar Kolkas ielu un beidzas ar strupceļu un pamestu sanatoriju. Kopējais ielas garums ir 500 metri, tā ir klāta ar grants segumu. Raga ielā satiksmes kustība norit vienā joslā.

Tiek plānots pārbūvēt Raga ielu par pilsētas nozīmes maģistrāli un pagarināt to līdz savienojumam ar Dzirnavu ielu, uzbūvējot divlīmeņu dzelzceļa šķērsojumu.

 Vēsture 
Raga iela beidzas ar strupceļu, kura galā ir 1980. gadu otrajā pusē būvēta PSRS Aizsardzības rūpniecības ministrijas sanatorija, kuru pēc būvdarbu pārtraukšanas saskaņā ar LR Ministru padomes 1991. gada 26. septembra lēmumu nodeva Sociālās nodrošināšanas ministrijai.

 Atsauces 

 Skatīt arī 
 Jaunķemeri
 Kaugurciems

Kategorija:Ielas Jaunķemeros
Kategorija:Ielas Kaugurciemā